I løbet af blot en halv time har politiet på Hjallerup Marked fået henvendelser fra 10 markedsgæster, der savner deres tegnebog. - I første omgang troede vi, at der var tale om tabte tegnebøger, men efterhånden tegner der sig et mønster. Vi tror bestemt, det er lommetyve, der står bag, siger Sten Hørlück, vagthavende politiassistent på den interimistiske politistation på markedspladsen. I øvrigt melder politiet om et fredeligt og roligt marked med rigtig mange besøgende.
Politiet advarede lørdag eftermiddag mod lommetyve efter en række anmeldelser.